**JAVNI POZIV ZA PRIJAVU KANDIDATA ZA DODATNE ČLANOVE/ICE RADNE SKUPINE**

**za izradu kurikuluma**

**izvannastavne aktivnosti o novim digitalnim tehnologijama i umjetnoj inteligenciji**

**i reviziju kurikuluma**

**izvannastavne aktivnosti i fakultativnog predmeta „Umjetna inteligencija: od koncepta do primjene“**

Izrada kurikuluma izvannastavne aktivnosti o novim digitalnim tehnologijama i umjetnoj inteligenciji obuhvatiti će izradu programa kroz koji će učenici razvijati vještine kritičkog razmišljanja o utjecaju tehnologija u nastajanju i umjetne inteligencije, koji će osposobljavati učenike za praktičan i kreativan rad s tehnologijama u nastajanju i umjetnom inteligencijom, a bit će namijenjen učenicima 5. i 6. razreda osnovne škole.

Kroz ovu izvannastavnu aktivnost učenici će se upoznati s osnovama umjetne inteligencije, kako umjetna inteligencija funkcionira i gdje se koristi u svakodnevnom životu. Učenici će aktivno sudjelovati u istraživanju o digitalnim tehnologijama i umjetnoj inteligenciji potičući tako njihovu znatiželju i razvijajući vještine kritičkog razmišljanja. Učenici će se upoznati s etičkim aspektom umjetne inteligencije, koristima i opasnostima korištenja umjetne inteligencije i općenito kako sigurno i odgovorno koristiti umjetnu inteligenciju. Također, učenici će razumjeti zašto je važno biti pažljiv s informacijama koje generira umjetna inteligencija i kako prepoznati pristranosti u izvorima informacija. Upoznat će se s alatima umjetne inteligencije te će im se pružiti uvid u mogućnosti korištenja jednostavnih alata temeljenih na umjetnoj inteligenciji i stvarnu primjenu tehnologije. Također, pružit će im se uvid u mogućnosti izrade jednostavnih digitalnih sadržaja i projekata potičući tako njihovu kreativnost. Aktivnosti će biti praktične, omogućujući iskustveno i praktično učenje o umjetnoj inteligenciji.

Revizija kurikuluma za izvannastavnu aktivnost i fakultativni predmet obuhvatiti će reviziju kurikuluma „Umjetna inteligencija: od koncepta do primjene“ za izvannastavnu aktivnost za učenike 7. i 8. razreda osnovne škole i fakultativni predmet za učenike 2. i 3. razreda srednje škole koji su izrađeni u sklopu projekta „BrAIn - Primjena digitalnih tehnologija temeljenih na umjetnoj inteligenciji u obrazovanju“ čiji je nositelj Hrvatska akademska i istraživačka mreža.

**Odabir dodatnih članova Radne skupine:**

Dodatni članovi radne skupine biraju se radi:

* izrade kurikuluma izvannastavne aktivnosti za učenike 5. i 6. razreda osnovne škole,
* revizije kurikuluma izvannastavne aktivnosti „Umjetna inteligencija: od koncepta do primjene“ za učenike 7. i 8. razreda osnovne škole i
* revizije kurikuluma fakultativnog predmeta „Umjetna inteligencija: od koncepta do primjene“ za učenike 2 i 3. razreda srednje škole.

Kurikulum izvannastavne aktivnosti „Umjetna inteligencija: od koncepta do primjene“ za učenike 7. i 8. razreda osnovne škole i fakultativnog predmeta „Umjetna inteligencija: od koncepta do primjene“ za učenike 2 i 3. razreda srednje škole se u školskoj godini 2024./2025. eksperimentalno provode u školama odabranima putem Javnog poziva te će se u fazi revizije nakon eksperimentalne provedbe revidirati primjenom rezultata istraživanja koje će u sklopu projekta „BrAIn“ provesti Hrvatska akademska i istraživačka mreža – CARNET i projektni partner.

**Cilj i svrha kurikuluma**

Navedeni kurikulumi u širem smislu ciljaju razvoju digitalnih kompetencija, osposobljavaju učenike za praktičan rad s tehnologijama u nastajanju i umjetnom inteligencijom, a specifično razvoju kritičkog promišljanja o utjecaju tehnologija u nastajanju i umjetne inteligencije.

Učenici se upoznavaju s potencijalom digitalne tehnologije i umjetne inteligencije i njihovog utjecaja na život – ne samo u učionici nego i na svakodnevne aktivnosti. Kurikulumi omogućuju učenicima razumijevanje etičkih i društvenih perspektiva digitalnih tehnologija i umjetne inteligencije, utjecaja na emocije, koristi i opasnosti, prednosti i nedostataka korištenja različitih digitalnih tehnologija i umjetne inteligencije, načina na koji umjetna inteligencija mijenja naš svakodnevni život te načina na koji koristi algoritme za donošenje odluka i rješavanje problema iz stvarnog svijeta. Nadalje, kurikulumi omogućuju učenicima razumijevanje ne samo kako digitalne tehnologije i umjetna inteligencija utječu na život, odnosno kako se one koriste i utječu na učenje, čitanje, zabavu, tjelesnu aktivnost i više, već i što učenici trebaju znati i razumjeti o digitalnim tehnologijama i umjetnoj inteligenciji kako bi postali korisnici i kreatori digitalnih alata i alata temeljenih na umjetnoj inteligenciji. Sadržaji predstavljaju izazov za razmišljanje učenika o svijetu koji ih okružuje i izlaže ih novim tehnologijama i tehnologijama umjetne inteligencije u raznim područjima učenja.

Učenici aktivno proučavaju i kritički razmišljaju o digitalnim tehnologijama i umjetnoj inteligenciji, izravno rade s inovativnim tehnologijama i umjetnom inteligencijom, sudjeluju u aktivnostima koje produbljuju njihovo razumijevanje o tome kako tehnologije i umjetna inteligencija funkcioniraju i stvaraju različite autentične proizvode, pri svemu tome vodeći računa o kibernetičkoj sigurnosti.

Pri izradi kurikuluma izvannastavne aktivnosti za učenike 5. i 6. razreda osnovne škole navedeni cilj može se ostvariti kroz sljedeće ishode:

* Učenik koristi jednostavne alate temeljene na umjetnoj inteligenciji za učenje.
* Učenik koristi osnovne programe i aplikacije temeljene na umjetnoj inteligenciji.
* Učenik primjenjuje osnovna pravila kibernetičke sigurnosti.
* Učenik primjenjuje vještine kojima se može zaštiti od manipulacije i zlostavljanja u digitalnom okruženju.
* Učenik prepoznaje pristranosti u izvorima informacija.
* Učenik uspoređuje izvore informacija.
* Učenik stvara jednostavne digitalne sadržaje koristeći kreativne tehnike.

Pri izradi kurikuluma za izvannastavnu aktivnost o novim digitalnim tehnologijama i umjetnoj inteligenciji za učenike 5. i 6. razreda osnovne škole, posebna će se pažnja posvetiti preporukama metoda poučavanja koje su prilagođene potrebama i sposobnostima učenika te dobi. Uz razvijanje kritičkog mišljenja učenika te digitalnih vještina kroz praktičnu i kreativnu primjenu tehnologije, naglasak će biti na jednostavnom jeziku i objašnjavanju osnovnih koncepata umjetne inteligencije bez previše tehničkih detalja. Također, kurikulum će uključivati aktivnosti koje potiču suradnju i timski rad, kako bi učenici mogli zajednički istraživati i učiti.

**Dodatni članovi/-ice radne skupine**

4 člana Radne skupine, uključujući i voditelja/icu Radne skupine izabrana su putem Javnog poziva raspisanog 20.2.2025.godine na službenoj web stranici CARNET-a.Radna skupina sastoji se od stručnih članova/ica koji posjeduju specifična znanja, vještine i iskustvo vezano za poslove koji su predmet ovog Poziva, a čime će se osigurati revizija i izrada kvalitetnog kurikuluma.

CARNET putem ovog javnog poziva bira četiri (4) dodatna člana Radne skupine.

Ovim javnim pozivom pozivaju se na suradnju zainteresirani stručnjaci/kinje za sljedeća područja:

* Stručnjak/inja 1 - Član/ica Radne skupine - Stručnjak/inja s iskustvom održavanja predmetne nastave u osnovnoj školi iz područja tehničkih ili prirodnih znanosti, s poznavanjem digitalnih alata – 2 stručnjaka/inje,
* Stručnjak/inja 2 - Član/ica Radne skupine - Stručnjak/inja s iskustvom održavanja predmetne nastave u srednjoj školi iz područja tehničkih ili prirodnih znanosti, s poznavanjem digitalnih alata – 2 stručnjaka/inje.

CARNET može imenovati dodatne osobe u Radnu skupinu

**Plan rada Radne skupine**

Članovi/ce Radne skupine obavljat će svoje zadaće u indikativnom vremenskom razdoblju od potpisa ugovora temeljem ovog Poziva pa do najkasnije 31. svibnja 2026. godine[[1]](#footnote-1) i to kroz dvije faze:

**1. faza – Izrada kurikuluma izvannastavne aktivnosti za učenike 5. i 6. razreda osnovne škole**

Zadaci članova/ica Radne skupine u 1. fazi obuhvaćaju:

* upoznavanje s kurikulumima za izvannastavnu aktivnost i fakultativni predmet „Umjetna inteligencija: od koncepta do primjene“ izrađenima u sklopu projekta „BrAIn“.
* upoznavanje s rezultatima istraživanja koje se provodi u sklopu projekta „BrAIn“, a koji su dostupni u relevantnoj fazi razvoja kurikuluma, i njihova primjena u razvoju kurikuluma. Izvještaje s rezultatima provedenih kvalitativnih i kvantitativnih istraživanja CARNET i projektni partneri će prezentirati i/ili omogućiti pristup članovima/cama Radne skupine.
* istraživanje i konzultiranje relevantnih kurikuluma srodnih tema razvijenih u Hrvatskoj i u relevantnim inozemnim obrazovnim sustavima.
* definiranje ključnih koncepta / tema / domena kurikuluma te okvirne strukture dokumenta kurikuluma (isporučevina 1. faze).
* izrada cjelokupnog kurikuluma (isporučevina 1. faze) koji uključuje najmanje:
* uvodni dio,
* cilj i svrhu kurikuluma,
* ciljanu skupinu,
* ključne koncepte / teme / domene ili slično,
* odgojno-obrazovni ishodi ili svrhu izvannastave aktivnosti ili slično,
* praćenje / vrednovanje ili slično,
* ostalo prema dogovoru što može uključivati prijedloge nastavnih aktivnosti.

Kurikulum (isporučevina 1. faze) mora biti odobren od strane CARNET-a kako bi bila završena 1. faza rada Radne skupine.

**2. faza – Revizija kurikuluma izvannastavne aktivnosti za učenike 7. i 8. razreda osnovne škole i kurikuluma fakultativnog predmeta za učenike 2. i 3. razreda srednje škole „Umjetna inteligencija: od koncepta do primjene“.**

Zadaci članova/ica Radne skupine u 2. fazi obuhvaćaju doradu kurikuluma sukladno povratnim informacijama iz:

* eksperimentalne primjene kurikuluma. Izvještaje istraživanja eksperimentalne primjene kurikuluma CARNET i projektni partneri će prezentirati i/ili omogućiti pristup članovima/cama Radne skupine.
* rezultatima istraživanja koje se provodi u sklopu projekta „BrAIn“, a koji su dostupni u relevantnoj fazi razvoja kurikuluma. Izvještaje s rezultatima provedenih kvalitativnih i kvantitativnih istraživanja CARNET i projektni partneri će prezentirati i/ili omogućiti pristup članovima/cama Radne skupine.
* ostalim zaključcima i uputama CARNET-a.

U svom radu, članovi/ce Radne skupine dužni su u svim fazama:

* surađivati i aktivno komunicirati s drugim članovima/cama Radne skupine te slijediti upute i zahtjeve CARNET-a vezane za izvršavanje aktivnosti iz ovog Poziva,
* surađivati i aktivno komunicirati s voditeljem/icom Radne skupine,
* sudjelovati na sastancima Radne skupine u skladu sa zahtjevima CARNET-a, na mjestu i u terminu koje definira CARNET,
* surađivati u izradi dokumenata u virtualnom okruženju te sudjelovati na online sastancima sukladno zahtjevima voditelja/ice Radne skupine i/ili CARNET-a,
* pravodobno popunjavati i dostavljati voditelju/ici Radne skupine i CARNET-u sve tražene dokumente, uključujući evidencijske liste za sve održane sastanke,
* omogućiti CARNET-u pravovremeni i redoviti uvid u sve aktivnosti koje će se provoditi po ugovoru sklopljenom temeljem ovog Poziva.

Konačni plan rada i rokovi će se utvrditi na početnom sastanku Radne skupine. Utvrđeni rokovi će biti obvezujući i od važnosti za izvršenje posla kako bi ostale planirane projektne aktivnosti koje uključuju eksperimentalnu i redovitu provedbu kurikuluma mogle biti provedene prema definiranom projektnom vremenskom planu.

O eventualnim izmjenama u planu rada CARNET i članovi/ce Radne skupine će komunicirati pisanim putem.

**Okvirni plan rada i rokova**

|  |  |  |
| --- | --- | --- |
| **Ključna točka** | **Rok izvršenja** | **Svrha ključne točke** |
| **1. faza – Izrada kurikuluma izvannastavne aktivnosti za učenike 5. i 6. razreda osnovne škole** |
| Početni sastanak radne skupine  | Okvirno 10 dana od obostranog potpisa ugovora oautorskom djelu zadnjeg člana/ice Radne skupine | Upoznavanje članova/ica Radne skupine i CARNET-a.CARNET prezentira kontekst - ciljeve i planirane aktivnosti te izvještaje s rezultatima provedenih kvalitativnih i kvantitativnih istraživanja. Dogovor oko planiranih zadataka, načina rada i rokova za isporuke te komunikacije između članova/ica Radne skupine i CARNET-a. |
| Dostava prijedloga ključnih koncepta / tema / domenakurikuluma te okvirne strukture dokumenta kurikuluma | Okvirno 15 dana od početnogsastanka | Izrada i dostava prijedloga ključnih koncepta / tema / domena kurikuluma teokvirne strukture dokumenta kurikuluma. |
| Drugi radni sastanak | Okvirno 30 dana od početnog sastanka | Prezentacija prijedloga koncepta, strukture i metodologije izrade kurikuluma, rasprava, povratne informacije i smjernice od straneCARNET-a. |
| Dostava prijedloga kurikuluma | Okvirno 90 dana od početnogsastanka | Izrada i dostava prijedloga kurikuluma. |
| Treći radni sastanak | Okvirno 100 dana od početnog sastanka | Prezentacija prijedloga kurikuluma, rasprava, povratne informacije i smjernice od straneCARNET-a. |
| Dostava finalne verzijedokumenta kurikuluma | Okvirno 120 dana od početnog sastanka | Implementacija svih komentara i smjernica od strane CARNET-a te dostava finalne verzije dokumenta s konceptom, strukturom i metodologijom izrade kurikuluma. |
| Pisano odobrenje kurikuluma od strane CARNET-a | Okvirno 130 dana od početnog sastanka | Implementacija eventualnih dodatnih komentara CARNET-a te ishođenje pisanog odobrenja CARNET-a. |
| **2. faza – Revizija kurikuluma izvannastavne aktivnosti za učenike 7. i 8. razreda osnovne škole i kurikuluma fakultativnog predmeta za učenike 2 i 3. razreda srednje škole „Umjetna inteligencija: od koncepta do primjene“** |
| Početni sastanak Radne skupine | Sukladno pisanomnalogu CARNET-a | CARNET prezentira aktivnost eksperimentalne provedbe kurikuluma idruge projektne aktivnosti u sklopuprojekta „BrAIn“ te izvještaje s rezultatimaistraživanja eksperimentalne provedbekurikuluma.Dogovor oko planiranih zadataka, načina rada i rokova za isporuke te komunikacije između članova/ica Radne skupine i CARNET-a. |
| Dostava prijedloga dorade kurikuluma | Okvirno 90 dana od pisanog naloga CARNET-a | Izrada i dostava prijedloga dorade kurikuluma. |
| Pisano odobrenje kurikuluma od strane CARNET-a | Okvirno 110 dana od pisanog naloga CARNET-a | Implementacija eventualnih dodatnih komentara CARNET-a i projektnih partnera te ishođenje pisanog odobrenja CARNET-a. |

Rokovi su izraženi u kalendarskim danima. Članovi/ce Radne skupine su dužni ugovorne obveze izvršavati u zadanim rokovima i s dužnom pažnjom po pitanju kvalitete. Ovisno o tijeku provedbe i napretku pri izvršenju predmeta ovog Poziva, odnosno ugovora, članovi/ce Radne skupine i CARNET mogu smanjiti ili povećati broj radnih sastanaka s ciljem kvalitetne i pravovremene izrade i revizije kurikuluma programa obrazovanja.

**Komunikacija i isporuka**

Komunikacija članova/ica Radne skupine i CARNET-a se odvija kroz radne sastanke, telefonski te putem elektroničke pošte. Isporuka izrađenih materijala se odvija putem elektroničke pošte u obliku datoteka odgovarajućih formata.

**Kvaliteta isporučevina**

**Tehnička podrška u radu stručnjaka**

Članovi/ce radne skupine moraju za potrebe izvršavanja usluga iz ugovora u cjelokupnom vremenu trajanja ugovora osigurati tehničke uvjete, vlastiti prostor, opremu i instrumente koji odgovaraju zahtjevima i potrebama pojedinih zadataka sukladno ovom Pozivu.

**Autorska prava**

Osobe angažirane na izvršavanju ugovora se obvezuju za CARNET osnovati isključivo pravo iskorištavanja koje nije ograničeno sadržajno, vremenski ni prostorno.

CARNET zadržava pravo prerađivati izrađeno i isporučeno djelo (kurikulum) bez naknadnih pristanaka članova Radne skupine.

**Naknada članovima Radne skupine**

Za obavljanje poslova koje su predmet ovog Poziva, članovi Radne skupine će primiti odgovarajuću financijsku naknadu za rad. Naknada za rad će biti isplaćena po CARNET-ovom odobrenju isporučenog Kurikuluma.

**Uvjeti odabira stručnjaka/inja za Radnu skupinu**

Svi kandidati/kinje za članove/ice Radne skupine moraju ispunjavati sljedeće minimalne uvjete:

* Stručnjaci/kinje pod rednim brojevima 1:
* završen preddiplomski i diplomski sveučilišni studij, ili integrirani sveučilišni preddiplomski i diplomski studij, ili specijalistički i diplomski stručni studij, iz područja tehničkih ili prirodnih znanosti
* najmanje 5 godina rada u osnovnoj školi kao odgojno-obrazovni radnik.
* Stručnjaci/kinje pod rednim brojevima 2:
* završen preddiplomski i diplomski sveučilišni studij, ili integrirani sveučilišni preddiplomski i diplomski studij, ili specijalistički i diplomski stručni studij, iz područja tehničkih ili prirodnih znanosti
* najmanje 5 godina rada u srednjoj školi kao odgojno-obrazovni radnik.

**Bodovanje i rangiranje kandidata/kinja prema stručnom iskustvu**

Kandidati/tkinje koji ispunjavaju minimalne uvjete će dalje biti rangirani temeljem ostvarenih bodova prema sljedećim kriterijima za stručno iskustvo, i to za sve stručnjake, kako slijedi:

1. Broj objavljenih stručnih radova i publikacija (članci, priručnici, digitalni sadržaji i slično) na temu digitalnih tehnologija (koji mogu uključivati temu umjetne inteligencije) u kojima je stručnjak/inja bio/la u ulozi u ulozi autora/ice ili koautora/ice
2. Broj edukacija (online tečaj, webinar, radionica) na temu digitalnih tehnologija (koji mogu uključivati temu umjetne inteligencije) u kojima je stručnjak/inja bio/la u ulozi u ulozi predavača ili online mentora.

**Dokumentacija koju je potrebno dostaviti**

Kandidati/tkinje koji/e podnose prijavu na ovaj Poziv dužni/e su dostaviti dokumentaciju kojom dokazuju ispunjavanje minimalnih uvjeta odnosno kojom dokazuju stručno iskustvo za koje se ostvaruju bodovi te naznačiti za koju vrstu stručnjaka/inje se prijavljuju.

U svrhu dokazivanja uvjeta iz ovog Poziva kandidati/tkinje moraju dostaviti:

1. životopis u kojemu će biti vidljivo zadovoljavanje minimalnih uvjeta i stručnog iskustva,
2. presliku diplome radi utvrđivanja zadovoljavanja minimalnih uvjeta.

U svrhu dokazivanja kriterija vezanih za stručno iskustvo za koje se ostvaruju bodovi, kandidati/kinje moraju navesti u životopisu i/ili dodatno dostaviti sljedeću dokumentaciju:

1. Za broj objavljenih stručnih radova i publikacija (članci, priručnici, digitalni sadržaji i slično) na temu umjetne inteligencije u kojima je stručnjak/inja bio/la u ulozi u ulozi autora/ice ili koautora/ice: objava rada dokazuje se dostavljanjem poveznice na kojoj je javno dostupan rad ili sažetak ili sadržaj publikacije u kojoj je rad objavljen. U slučaju da publikacija nije dostupna online, prihvaća se preslika naslovnice, sadržaja i bibliografskih podataka.
2. Za broj edukacija (online tečaj, webinar, radionica) na temu umjetne inteligencije u kojima je stručnjak/inja bio/la u ulozi u ulozi predavača ili online mentora: za svaku edukaciju potrebno je navesti naziv edukacije, datum održavanja, ulogu stručnjaka/inje u edukaciji (predavač/online mentor), URL adresu na kojoj su vidljive informacije, i ako je primjenjivo naručitelja edukacije ili nadležnu ustanovu. U slučaju da nije dostupna URL adresa s informacijama, potrebno je priložiti kratki opis edukacije.

Reference iz životopisa koje se ne budu mogle nedvojbeno potvrditi se neće uzimati u obzir prilikom postupka odabira kandidata.

**Postupak odabira stručnjaka/inja za članove/ice Radne skupine**

Provjeru kriterija provodi Stručno povjerenstvo sastavljeno od predstavnika CARNET-a koje imenuje ravnatelj CARNET-a. Povjerenstvo razmatra svaku prijavu i ravnatelju podnosi zajednički izvještaj o ispunjavanju kriterija i evaluaciji prijava.

Obvezni kriterij je ispunjavanje minimalnih uvjeta što predstavlja nužan preduvjet za uključivanje kandidata/tkinje u daljnji postupak ocjenjivanja, a ocjenjuje se od strane svih članova/ica povjerenstva s DA (ispunjava) ili NE (ne ispunjava).

Ostali se kriteriji ocjenjuju brojčanim ocjenama kako slijedi:

**Tablica 2. Bodovanje specifičnog iskustva stručnjaka**

|  |  |  |  |  |
| --- | --- | --- | --- | --- |
| **R.br.** | **Specifično iskustvo stručnjaka/kinje** | **Vrijednost kriterija** | **Bodovi** | **Maksimalno bodova** |
| **Stručnjak 1. i 2.– Član/ica Radne skupine**  |
| 1.1 | Broj objavljenih stručnih radova i publikacija (članci, priručnici, digitalni sadržaji i sl.) na temu digitalnih tehnologija (koji mogu uključivati temu umjetne inteligencije) u kojima je stručnjak/inja bio/la u ulozi u ulozi autora/ice ili koautora/ice | 1 | 1 | 15 |
| 2 | 4 |
| 3 | 7 |
| 4 | 11 |
| 5 i više | 15 |
| 1.2 | Broj edukacija (online tečaj, webinar, radionica) na temu digitalnih tehnologija (koji mogu uključivati temu umjetne inteligencije) u kojima je stručnjak/inja bio/la u ulozi u ulozi predavača ili online mentora | 1 | 1 | 15 |
| 2 | 4 |
| 3 | 7 |
| 4 | 11 |
| 5 i više | 15 |

U slučaju da pojedini/e kandidati/tkinje ostvare isti broj bodova temeljem kriterija za bodovanje stručnog iskustva, prednost će imati kandidat/kinja koji/a su sudjelovali u radu radne skupine za izradu kurikuluma za izvannastavnu aktivnost za učenike 7. i 8. razreda osnovne škole „Umjetna inteligencija: od koncepta do primjene“ i kurikuluma za fakultativni predmet za učenike 2. i 3. razreda srednje škole „Umjetna inteligencija: od koncepta do primjene“ koji će se revidirati u sklopu ovog Javnog poziva.

Kandidat/tkinja je dužan/na prilikom prijave svu traženu dokumentaciju te dokumentaciju koja služi za ostvarivanje bodova za stručno iskustvo dostaviti u dijeljenoj mapi.

CARNET zadržava pravo da ne imenuje osobe/e u radnu skupinu temeljem ovog Poziva ako zaključi da su ostvarili nizak broj bodova temeljem prijedloga Stručnog povjerenstva ili iz drugih relevantnih razloga. Odluku o odabiru članova/ica u Radnu skupinu donosi ravnatelj CARNET-a na prijedlog Stručnog povjerenstva. Odluka o odabiru članova/ica Radne skupine je neopoziva i konačna. Prijavitelji pristaju na sve uvjete javnog poziva i odluke Stručnog povjerenstva.

**Odobravanje završne verzije kurikuluma i praćenje rada Radne skupine**

CARNET zadržava pravo ne odobriti završnu verziju kurikuluma iz 1. faze ili završnu verziju revizije kurikuluma iz 2. faze ako isti ne sadrže traženu razinu kvalitete.

Angažman stručnjaka/inja Radne skupine će pratiti voditelj/ica Radne skupine u suradnji s CARNET-om.

**Način podnošenja prijave na Poziv**

Svoju prijavu kandidati/kinje mogu dostaviti elektroničkim putem na adresu:

brain-edukacije@carnet.hr.

Rok za podnošenje prijave je 30.4.2025. godine do 23:59 sati.

Nepotpune i zakašnjele prijave se neće razmatrati.

**Postupak odabira kandidata/tkinja za članove/ice Radne skupine**

Kandidati/tkinje koji/e ispunjavaju minimalne uvjete odabira ulaze u sljedeći krug provjere odnosno ocjenjivanja i rangiranja.

Kandidati/tkinje koji/e ne prođu provjeru uvjeta odabira će biti obaviješteni o isključenju iz postupka putem elektroničke pošte.

Odluka o odabiru biti će objavljena na CARNET-ovoj web stranici.

Odabranim kandidatima/tkinjama će u sklopu odluke o odabiru biti dostavljena i informacija o potpisu ugovora i detaljima vezanim uz početak angažmana.

1. Riječ je o okvirnom vremenskom planu izvršavanja aktivnosti u okviru ovog ugovora te je isti podložan izmjenama. [↑](#footnote-ref-1)